ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
 за месец май  2020 г.
През месец май 2020 г. от експертите на РИОСВ – Монтана са извършени 73 проверки на 71 обекта на територията на област Монтана и област Видин,  от които 54 броя планови и 19 броя извънредни. 
През отчетния период са съставени три акта за установяване на административни нарушения.

Постъпилите суми от глоби и имуществени санкции, и от еднократни текущи санкции по чл. 69 от ЗООС са в размер на 60,36 лв. 
Акценти от извършената месечна контролна и административно наказателна дейност

· Комплексни проверки и  проверки на обектите, включени в Годишния план за контролната дейност на инспекцията;

· Проверки на обекти с издадени комплексни разрешителни;

· Проверка в изпълнение на Заповед РД 422/19.06.2017 г. на министъра на околната среда и водите за извършване на регулярни проверки за изземване на наносни отложения от речните легла на реките, разположени на територията на РИОСВ – Монтана;
· Проверки на терени, във връзка с разпореждане на прокуратурата за образувани нерегламентирани сметища.

За месец май 2020 г. са изготвени 6 бр. писмени отговори (по чл. 2, ал. 2 от Наредбата за ОС) на уведомления за инвестиционни предложения/планове/програми, които не подлежат на процедури по реда на глава VІ от Закона за опазване на околната среда (ЗООС). Дадено е едно указание за провеждане на процедура по преценяване необходимостта от извършване на ОВОС и са издадени 3 бр. решения за преценяване необходимостта от извършване на ОВОС, с характер да не се извършва ОВОС. През отчетния период са дадени 2 бр. указания за провеждане на процедура по преценяване необходимостта от извършване на ЕО и е издадено едно решение за преценяване необходимостта от извършване на ЕО, с характер да не се извършва ЕО. Издадени са 4 бр. решения за прекратяване на процедури по реда на глава VI от ЗООС и 2 бр. решения за спиране на административното производство по реда на чл. 54, ал. 1, т. 5 от Административнопроцесуалния кодекс.
             През отчетния период са разгледани 47 броя горскостопански програми и план-извлечения, за които са изготвени и съответните съгласувателни писма. Процедирани са  27 броя становища на ИП от Наредбата за оценка на съвместимост.


По фактор „отпадъци“ през м. май 2020 г., по отношение на превантивния контрол са издадени два регистрационни документа за дейности по събиране и транспортиране на отпадъци -  един нов и един изменен. 

             През месец май са извършени три комплексни проверки на: „Мир Монтана” ЕООД, гр. Монтана – машиностроителен завод, по компонент „въздух” и фактор „химикали”;  „АСМ” ЕООД, гр. Монтана – дистрибуция на ПРЗ и бензиностанция в гр. Монтана - по компонент „въздух” и фактор „химикали” ;  „Славей” ЕООД, гр. Монтана  - кравеферма с. Дългоделци, общ. Якимово – компоненти „въздух” и „почви”. При проверките не са констатирани нарушения.

             Компонент „Води” 

 През отчетния период са осъществени са 13 самостоятелни планови проверки с пробонабиране на отпадъчни води от обекти, формиращи такива, включени в утвърдения със заповед на МОСВ списък за контролен мониторинг.  Експерт от направлението е участвал в четири проверки на обекти с издадени комплексни разрешителни по компонент „води“. 

Извършена е една извънредна реагираща проверка на място по сигнал за оцветяване на водите в канал С-3 от отводнително поле „Видин – Кошава” в района на гр. Видин.

Компонент „Въздух” 

  
 През месеца са извършени общо 14 броя проверки, от които 13 броя са планови и една извънредна по сигнал за замърсяване на атмосферния въздух. От плановите проверки експерт на направлението е участвал в 3 броя комплексни, 4 броя по изпълнение на условия в комплексни разрешителни и е осъществил 6 броя са индивидуални проверки по компонент „въздух“. Не са констатирани несъответствия с изискванията и нарушения на ЗЧАВ и подзаконовите му нормативни актове.

             За месец април в ръчния пункт „РИОСВ – Монтана“ за измерване качеството на атмосферния въздух по показател ФПЧ10  не е регистрирано превишение, а в пункт АИС – Видин са отчетени три превишения на средноденонощната норма за опазване на човешкото здраве.

         „Биоразнообразие, защитени територии и зони“

През отчетния период експертите от направлението са извършили двадесет и две проверки, както следва:

По Закона за биологичното разнообразие: 21 брой проверки на пунктове за изкупуване на охлюви, зоомагазини и цветарски магадини и вековни дървета;

По Закона за защитените територии: една проверка на защитена местност „Шумака“, земл. на с. Сливовик, общ. Медковец.
Управление на отпадъците и опазване на почвите

През месец май от експертите от направлението са извършени три планови (две проверки по управление на отпадъците и една проверка по компонент „почви“); 2 броя комплексни проверки и 4 броя по изпълнение на условия в комплексни разрешителни, 16 броя извънредни проверки – от тях една проверка по изпълнение на предписание.

 Акцент в контролната дейност през отчетния период са: контрол на трансграничния превоз на отпадъци по Регламент 1013/2006 на ГКПП Дунав мост 2; проверки по прокурорско разпореждане районна прокуратура Монтана, свързани със предприемане на действия за почистване на замърсени терени; извършени са две проверки на лечебно заведение за болнична помощ и Дом за стари хора с. Гара Орешец,  относто изискванията на Наредба № 1/2015 г. за изискванията към дейностите по събиране и третиране на отпадъците на територията на лечебните заведения, във връзка с  епидемията от COVID -19.  Проверени са наличието на актуални писмени договори за предаване на отпадъците на лица, притежаващи съответния документ по чл. 35 от ЗУО. Не са констатирани несътветствия по управлението на отпадъците, образувани от хуманното здравеопазване.

През отчетния период е извършена проверка на Склад за съхранение на ПРЗ /препарати за растителна защита/ с изтекъл срок в с. Дългоделци, общ. Якимово. Не са установени нарушения.

Превантивна дейност „ЕО и ОВОС“

Експертите от направлението са участвали в три планови проверки за установяване на правно действие на решения за преценяване необходимостта от извършване на ЕО /екологична оценка/ и в една комисия за установяване изпълнението на дейности СМР по договор № 1350/30.12.2019 г. между общ. Якимово и ПУДООС.

Комплексни разрешителни

            През м. май са извършени четири проверки на обекти с издадени комплексни разрешителни:  „Булгарплод  - София“ АД, гр. София, площадка за интензивно отглеждане на птици в гр. Монтана; „Стройкерамика“ ООД, гр. Монтана - инсталация за производство на керамични изделия; "Регионално депо за отпадъци" ЕООД, гр. Монтана; "Ви Вас Цинк" ООД – цех за производство на цинк от цинкова пепел, гр. Монтана по изпълнение на условия в издадените комплексни разрешителни. При проверките не са установени нарушения. 

   Проверки по сигнали

   През месец май по сигнал чрез дежурен от Морска администрация Видин  за системно замърсяване - оцветяване на водите в отводнителен канал С-З (Отводнителна система „Кошава – Видин“), е извършена проверка от екип от експерти на РЛ - Монтана и РИОСВ - Монтана. Направен е оглед и пробонабиране на две водни проби от мястото на сигнала. Проба за повърхностни води от отводнителен канал С -3 и проба за отпадъчни води  на „Олимекс“ ООД, с. Покрайна, непосредствено преди заустването им в  повърхностен воден обект – отводнителен канал С-4. Резултатите от експресните анализи на място: температура, рН, разтворен кислород и електропроводимост не показват превишения на нормите, съгласно Наредба № Н4/2012 г. 

            През месец май са дадени  две предписани


1. На кмета на общ. Брегово  е дадено предписание да се представи информация за предприети мерки и действия, във връзка с рекултивация на старо депо за битови отпадъци на общ. Брегово. Срок за изпълнение  20.05.2020 г.


2. На кмета на общ. Берковица  е дадено предписание да се представи информация за предприети мерки и действия, във връзка с рекултивация на старо депо за битови отпадъци на общ. Берковица. Срок за изпълнение  20.05.2020 г.

              Предписанията са изпълнени.

    Кратък анализ на постигнатите резултати в областта на опазване на околната среда от осъществената контролна дейност:

  През отчетния период експерти на инспекцията са участвали в работата на две ДПК /Държавни приемателни комисии/ за приемане на строежи на територията на областите Монтана и Видин на: комисия за установяване изпълнението на дейности СМР по договор № 1350/30.12.2019 г. между общ. Якимово и ПУДООС и ДПК за строеж „Консервация, реставрация и експониране на сградата на СОУ „Цар Симеон Велики“ – гр. Видин, оформяне на прилежащото околно пространство и пристройка, и надстройка на физкултурен салон към СОУ „Цар Симеон Велики“ – гр. Видин“, с четири подобекта, и „Газифициране с природен газ на котелно в сграда на СОУ „Цар Симеон Велики“, находящи се в УПИ XXXI – 174, кв. 371, к-с „ЦГЧ“, ул. „Търговска“ № 6, гр. Видин, където е проследено спазването разпоредбите на законодателството по опазване на околната среда.

· През месец май са извършени две проверки  във връзка с Заповед № РД-422/19.06.2017 г. на министъра на околната среда и водите за извършване на регулярни проверки за изземване на наносни отложения от речните легла на реките в контролираната от РИОСВ – Монтана територия. Проверени са  участъци от р. Огоста, с. Владимирово, общ. Бойчиновци и р. Огоста, с. Портитовци, общ. Бойчиновци.  Нерегламентиран добив на наносни отложения от речното легло не е констатиран.
 Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:


  По повод 22 май - Ден на биологичното разнообразие РИОСВ – Монтана организира фотоконкурс „Моят домашен любимец“.  Участниците в конкурса получиха грамоти и предметни награди.

              През м. май на интернет страницата на РИОСВ – Монтана са публикувани  9 броя прессъобщения.

